Testvérvárosi megállapodás

az isztambuli Beşiktaş Önkormányzat és Budapest II. Kerületi Önkormányzat között

Beşiktaş és Budapest II. kerület helyi önkormányzatai, a jelen közös nyilatkozatban meghatározott irányelvek alapján úgy döntöttek, hogy testvérvárosokká válnak, annak érdekében, hogy fejlesszék és erősítsék a két nemzet közötti közösséget, folytonosságot és infrastruktúrát teremtsenek a közös érdekeik mentén megfogalmazott különféle területeken.

Mindkét önkormányzat együttműködik a kapcsolatok fejlesztésében számos területen, például

* közös történelmi értékek,
* kultúra,
* turizmus,
* sport, egészségügy,
* nő- és gyermekjogok,
* hátrányos helyzetűek támogatása,
* projektek közös megvalósítása.

E perspektíva alapján úgy gondoljuk, hogy jelen megállapodás hozzájárul a világ békéjéhez és a két város közötti baráti kapcsolatok fejlesztéséhez, modern városi környezet megteremtése, a művészi érzékenység növelése és a tudatos egyéni cselekvés ösztönzése révén.

A Beşiktaş Önkormányzata és Budapest II. Kerületének Önkormányzata közötti együttműködés küldöttségek kölcsönös látogatásán, illetve a közös kérdéseket és problémákat illető információcsere útján valósul meg.

…./…../ 2022

Beşiktaş polgármestere

Rıza Akpolat

Budapest Főváros II. kerület polgármestere

Örsi Gergely